OpenLLM-France/wikimedia huggingface dataset:
# Francesc Subirà Grau

Francesc Subirà Grau (Reus, 1841 - Tarragona, 1891) va ser un diplomàtic català.
Fill del militar i polític liberal Francesc Subirà Parera i de Teresa Grau, també reusenca, va cursar a Madrid la carrera consular. El 1863 era cònsol d'Espanya a Orà i el 1865 va ser destinat a exercir de cònsol a la ciutat francesa de Nantes. El 1871 va ser destinat a Marsella, i l'any següent a la ciutat magribina d'Alger. Després d'un breu pas per Constantinoble, finalment va exercir el seu càrrec a Tunis. Malalt, es retirà a Tarragona amb una excedència, ciutat en què va morir.
Tenia diverses condecoracions estrangeres: la Medalla de la Corona d'Itàlia, la Imperial del Madjad de Constantinoble i la Gran Creu de Misetran Ifejar de Tunis. Era cavaller Gran Creu de l'Orde d'Isabel la Catòlica i posseïa la Creu de l'Orde del Mèrit Naval.

## Referències

* ↑ Olesti Trilles, Josep. Diccionari biogràfic de reusencs. Reus: l'Ajuntament, 1992, p. 625.
# Las Tors

Las Tors (en occità Las tors, en francès Lastours) és un municipi del departament de l'Aude a la regió francesa d'Occitània. En aquest municipi s'hi troba el Castell de Lastours.
# Kagemusha

Kagemusha és una pel·lícula japonesa dirigida per Akira Kurosawa, estrenada el 1980.

## Argument

Al segle xvi, el Japó és en guerres permanents entre els clans. El clan Takeda fa costat als més poderosos. El seu cap carismàtic Shingen Takeda, somia prendre Kyoto i apoderar-se així de tot el país però és mortalment ferit pel camí, en el setge del castell de Noda. Agonitzant, ordena llavors al seu clan dissimular la seva mort pròxima durant tres anys.
El germà de Shingen que si s'esqueia li servia de doble, és una sòsia perfecta. No té tanmateix el teixit del germà i s'inquieta de veure's desemmascarat. Ell, que no és més que un lladre sense envergadura, haurà de desafiar les intrigues, enganyar el seu cercle i defensar el territori dels Takeda. La pel·lícula acaba amb la clímax batalla de Nagashino de 1575.

## Repartiment

* Tatsuya Nakadai: Shingen Takeda / Kagemusha
* Tsutomu Yamazaki: Nobukado Takeda
* Kenichi Hagiwara: Katsuyori Takeda
* Jinpachi Nezu: Sohachirō Tsuchiya
* Hideji Otaki: Masakage Yamagata
* Daisuke Ryū: Nobunaga Oda
* Masayuki Yui: Ieyasu Tokugawa
* Kaori Momoi: Otsuyanokata
* Mitsuko Baisho: Oyunokata
* Hideo Murota: Nobufusa Baba
* Takayuki Shiho: Masatoyo Naito
* Koji Shimizu: Katsusuke Atobe
* Noburo Shimizu: Masatane Hara
* Sen Yamamoto: Nobushige Oyamada
* Shuhei Sugimori: Masanobu Kosaka
* Takashi Shimura: Gyobu Taguchi

## Al voltant de la pel·lícula

* Francis Ford Coppola i George Lucas són els dos productors executius de la versió internacional de la pel·lícula.
* Una part de la pel·lícula tracta d'esdeveniments històrics reals, com la mort de Shingen Takeda o la batalla de Nagashino el 1575.

## Premis i nominacions
### Premis

* Festival Internacional de Cinema de Canes 1980: Palma d'Or.
* Hochi Film Awards 1980: Premi a la millor pel·lícula i al millor paper secundari masculí per Tsutomu Yamazaki.
* BAFTA 1981: Millor vestuari i millor director.
* César a la millor pel·lícula estrangera el 1981.
* Premi David di Donatello 1981: Millor director estranger.

### Nominacions

* Globus d'Or a la millor pel·lícula estrangera 1981.
* Oscar a la millor direcció artística 1981
* Oscar a la millor pel·lícula de parla no anglesa
* BAFTA 1981: Millor fotografia (Takao Saitô i Masaharu Ueda) i a la millor pel·lícula.

## Enllaços externs

* Critiques Cinemasie
* Critiques Hk Mania

## Referències

* ↑ Rayns, Tony. Talking with the Director (en anglès). Criterion Collection, 2006, p. 13.
* ↑ Galbraith, Stuart, IV. The Emperor and the Wolf: The Lives and Films of Akira Kurosawa and Toshiro Mifune (en anglès). Faber and Faber, 2002, p. 547. ISBN 978-0-571-19982-2.
* ↑ «Festival de Cannes: Kagemusha». festival-cannes.com. [Consulta: 27 maig 2009].
# Gherardo Silvani

Gherardo Silvani (1579 - 1675) va ser un arquitecte i escultor italià, actiu principalment a Florència i a altres indrets de Toscana durant el període barroc. El seu fill Pierfrancesco també fou arquitecte.
Entre les obres en què va treballar cal destacar el Palau Corsini al Prato, el Palau Capponi-Covoni (1623), el Palau Fenzi (1634), el Palau Pallavicini i el Palau de Sant Climent. També va ajudar en el disseny de l'altar de la Basílica de Sant Esperit. Col·laborà en la reconstrucció de les esglésies de San Frediano, Sants Simó i Judes, Sant Agustí i Santa Maria Major, entre d'altres. Va col·laborar en el disseny de la façana de la Basílica de Santa Maria, a Impruneta. El seu projecte de façana per a la catedral de Florència no va ser adoptat.
Es considera que la seua obra mestra és l'església de Sant Gaietà (1604-1648) front a la plaça Antinori, a Florència. L'obra va ser un encàrrec del cardenal Carlo de Mèdici, i va ser dedicada al fundador dels teatins. Va fer-la en col·laboració amb Matteo Nigetti. Aquesta església també és coneguda com a Sant Miquel i sant Gaietà, perquè va ser edificada al lloc on es trobava l'antiga església romànica de Sant Miquel Bertelde. La segona capella a l'esquerra conté un Martiri de sant Llorenç de Pietro da Cortona. Al transsepte dret s'hi troba la Capella de la Nativitat deguda a Matteo Rosselli, amb un crucifix de bronze de Giovanni Francesco Susini. Les decoracions escultòriques de la façana són atípiques per a una església florentina, que sempre mostraren una predilecció per les iconoclastes decoracions geomètriques.

## Referències

* Wittkower, Rudolf. «Art and Architecture Italy, 1600-1750». A: Pelican History of Art. 1980. Penguin Books Ltd, 1993, p301-303.
# Bezimiànnoie (Amur)

* Per a altres significats, vegeu «Bezimiànnoie».
Bezimiànnoie (en rus: Безымянное) és un poble de l'óblast de l'Amur, a Rússia, que el 2018 tenia 106 habitants, pertany al districte de Bureiski.
# Electropop

L'electropop o technopop és un estil particular de synth pop que va florir al principi dels anys 1980, encara que els primers enregistraments es van realitzar a finals dels anys 1970. Molts conjunts musicals han continuat usant aquest tipus de so als anys 1990 i als anys 2000. L'electropop es caracteritza sovint per un so electrònic i repetitiu.
Les cançons electre pop són en el fons cançons pops, amb melodies i ritmes simples i enganxosos, però que es diferencien de les cançons de música balli que el gènere electropop ajudo a inspirar - techno, dub, house, electroclash, etc. A l'electropop s'emfatitza la composició musical per sobre de la capacitat de ball. L'electropop està relacionat amb el moviment Neo Romàntic de començaments dels anys 1980, i els moviments synthpop i electroclash a partir dels anys 1990.
Ha anat fent-se més popular, plasmat en artistes com Justin Timberlake, Britney Spears, Kylie Minogue, Madonna i grups mexicans com Belanova i Moenia i a l'Argentina per Lourdes i grups irlandesos com two door cinema club.

## Vegeu també

* Cherub
# Lance Creek

Lance Creek és una concentració de població designada pel cens dels Estats Units a l'estat de Wyoming. Segons el cens del 2000 tenia 51 habitants.

## Demografia

Segons el cens del 2000, Lance Creek tenia 51 habitants, 21 habitatges, i 17 famílies. La densitat de població era de 0,5 habitants/km².
Dels 21 habitatges en un 19% hi vivien nens de menys de 18 anys, en un 76,2% hi vivien parelles casades, en un 4,8% dones solteres, i en un 14,3% no eren unitats familiars. En el 4,8% dels habitatges hi vivien persones soles el 4,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 2,56.
Per edats la població es repartia de la següent manera: un 17,6% tenia menys de 18 anys, un 2% entre 18 i 24, un 21,6% entre 25 i 44, un 37,3% de 45 a 60 i un 21,6% 65 anys o més.
L'edat mediana era de 49 anys. Per cada 100 dones de 18 o més anys hi havia 100 homes.
La renda mediana per habitatge era de 36.250 $ i la renda mediana per família de 36.250 $. Els homes tenien una renda mediana de 26.875 $ mentre que les dones 16.250 $. La renda per capita de la població era de 14.419 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lance Creek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Lance Creek». American Fact Finder. Oficina del Cens dels Estats Units, 12-01-2010.
# La Sagrada Familia (pel·lícula)

La Sagrada Familia és una pel·lícula xilena de l'any 2006. Dirigida per Sebastián Lelio, protagonitzada per Patricia López, Néstor Cantillana i Sergio Hernández i amb la música de Javiera y Los Imposibles.

## Sinopsi

Una família d'arquitectes viatja a la seva casa a la platja a passar la Setmana Santa. Una de les grans expectatives del viatge és que els pares coneixeran a Sofia, la nova promesa del seu fill, qui té una relació competitiva i malaltissa amb el seu pare. Però la noia és una mica més audaç del que ells esperaven i, després que la mare hagi de tornar a Santiago per una emergència, el pare, el fill i la xicota viuran dos dies molt diferents al tranquil cap de setmana que esperaven.

## Repartiment

* Patricia López com Sofía.
* Néstor Cantillana com Marco (fill).
* Sergio Hernández com Marco (pare).
* Coca Guazzini com Soledad.
* Macarena Teke com Rita.
* Mauricio Diocares com Aldo.
* Juan Pablo Miranda com Pedro.

## Premis

* Millor Actor Secundari, Festival Internacional de Cinema de Viña del Mar, Xile, 2005
* Millor Film de Ficció, Premi a la Distribució. L'Alternative of Barcelona International Film Festival, Espanya, 2005
* Premi Titra a la Distribució, Millor Film de Ficció. International Film & Television Festival Cinema Tout Ecran Genova, Itàlia, 2005
* Millor Film de Ficció Gran Premi Coup de Cour. FIPRESCI Award. Festival de Cinema Llatinoamericà de Tolosa de Llenguadoc, França, 2006
* Premi Signis, Millor Film de Ficció, Buenos Aires Festival Internacional de Cinema Independent, l'Argentina, 2006
* Millor Muntatge, Providence International Film Festival, els EUA, 2006
* Premi Especial del Jurat, XII Mostra de Cinema Llatinoamericà de Lleida, 2006
* Premi Especial del Jurat, Millor "Opera Prima". Latin American Film Festival Austin Texas, els EUA, 2006
* Millor Film de Ficció, Era New Horizon International Film Festival, Polònia, 2006
* Premi Especial del Jurat, Vladivostok International Film Festival "Pacific Meridian", Rússia, 2006
* Millor Pel·lícula, Seoul International Film Festival, 2006
* Millor Actriu, Festival Iberoamericà de Cinema de Santa Cruz, Bolívia, 2006
* Millor Actriu, Millor Actor, Festival Internacional de Cinema de Guayaquil, l'Equador, 2006
* Millor Pel·lícula de l'Any, Associació de Crítics de Xile, 2006
* Millor Llargmetratge, Millor direcció Millor Interpretació Femenina, Millor Interpretació Secundària i Millor Disseny de So, Premi Pedro Sienna, Xile, 2007

## Referències

* ↑ “La Sagrada Familia” de Sebastián Lelio traerá intensas relaciones al Cine Club ULagos, Universitat Los Lagos, abril de 2021
* ↑ "La Sagrada Familia" de Sebastián Lelio, rfi.fr, 11 de gener de 2007
* ↑ Sergio Hernández: «Gloria fue un trampolín muy importante», novembre de 2014
* ↑ El film “Al otro lado”, gran triunfador de la XII Mostra de Cine Latinoamericano de Lleida, que se consolida como certamen de referencia, Casa Amèrica Catalunya, 10 d'abril de 2006

## Enllaços externs

* Fitxa a CineChile.cl Arxivat 2018-10-21 a Wayback Machine.
# Kuixlev

Kuixlev (en rus: Кушлев) és un poble (un possiólok) de l'óblast de Vorónej, a Rússia, segons el cens del 2010 tenia 45 habitants.

## Referències

* ↑ Село Бобяково на карте
* ↑ Всероссийская перепись населения 2010 года. Численность населения городских округов, муниципальных районов, городских и сельских поселений, городских и сельских населённых пунктов Воронежской области
* ↑ Расстояние от Анны до Бобякова
# Golf de Tunis

El golf de Tunis és la zona de la mar Mediterrània que s'endinsa cap a Tunísia, entre la península de Ras Ras i el cap Bon, i que rep el seu nom per la ciutat de Tunis, que es troba a prop de la costa, al bell mig del litoral del golf. Els principals ports i viles de la costa són La Goulette, La Marsa, i Cartago. El port de Tunis es troba endinsat a la part sud del llac de Tunis. A l'extrem nord-occidental, hi ha el famós Porto Farina (avui Ghar El Melh) i, a la península del cap Bon, els ports de Korbous (al sud) i Sidi Daoud (al nord). En el si del golf, hi ha les illes de Zembra i Zembretta (parc natural) a la part nord oriental, i les illes Bilou i Ile Plane a la part nord occidental, i un far a Zembretta, un al cap Bon i un a Bilou, que marquen els límits del golf. Un far més es troba prop de Sidi Rais, al sud de Kourbous.

## Referències

* ↑ «Encyclopædia Britannica» (en anglès), 2020. [Consulta: 23 gener 2020].
* ↑ John William Norie. New Piloting Directions for the Mediterranean Sea, the Adriatic, or Gulf of Venice, the Black Sea, Grecian Archipelago, and the Seas of Marmara and Azof. Londres: J. W. Norie & Co., 1831, p. 349.
# Emilia Fahlin

Emilia Fahlin (Örebro, 24 d'octubre de 1988) és una ciclista sueca, professional des del 2007 i actualment a l'equip Wiggle High5. S'ha proclamat diversos cops campiona nacional, tant en ruta com en contrarellotge. Ha participat en els Jocs Olímpics de Londres i als de Rio de Janeiro.

## Palmarès

* 2008
** Campiona de Suècia en ruta
** Vencedora d'una etapa al Redlands Bicycle Classic
* 2009
** Campiona de Suècia de contrarellotge
* 2010
** Campiona de Suècia de contrarellotge
* 2011
** Campiona de Suècia de contrarellotge
** Vencedora de 4 etapes al Tour de l'Ardecha
* 2012
** Vencedora d'una etapa al Nature Valley Grand Prix
* 2013
** Campiona de Suècia en ruta
* 2016
** 1a a l'Open de Suède Vårgårda
* 2018
** Campiona de Suècia en ruta
** 1a a la Gracia Orlová i vencedora de 3 etapes

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a procyclingstats.com
# Regió muntanyenca Celtibèrica

Regió muntanyenca Celtibèrica (en castellà Serranía celtibérica) és el nom donat a un territori d'Espanya que abasta municipis repartits entre deu províncies de cinc comunitats autònomes, que es correspon a grans trets amb el sistema Ibèric i àrees adjacents. Rep la seva denominació dels celtibers, poble preromà que va habitar la zona en l'antiguitat. A causa de la seva escassa densitat de població, també se l'anomena Lapònia del Sud o Lapònia espanyola.

## Geografia

La Regió muntanyenca Celtibèrica abasta una superfície de 65.489 km² on es troben 1.311 municipis repartits entre les províncies de Terol i Saragossa a Aragó, Conca i Guadalajara a Castella-la Manxa, Burgos, Segòvia i Sòria a Castella i Lleó, Castelló i València a la Comunitat Valenciana i La Rioja. Es tracta d'una regió interior, sense sortida a la mar, travessada pel sistema Ibèric, fet que provoca que bona part dels municipis siguin declarats com a zona muntanyenca segons els criteris de la Unió Europea.
L'escarpada orografia, l'elevada altitud mitjana o la dispersió dels nuclis de població són alguns dels factors que expliquen l'escàs desenvolupament en les infraestructures de comunicacions.

## Demografia

En tot aquest territori, més del 76% de les localitats disten més de 45 minuts amb cotxe de la ciutat més pròxima, el 40% dels municipis superen en mitjana d'edat els 50 anys i la densitat de població mitjana és de 7,98 habitants per km². D'aquí ve la denominació de Lapònia del Sud, ja que amb la tendència actual en pocs anys la densitat de població serà inferior a la de Lapònia. De fet, existeixen zones, com els Montes Universales (entre Terol i Conca), on la densitat és encara inferior, arribant als 0,98 habitants per km².
En total hi ha 503.566 habitants censats i tan sols quatre localitats superen els 20.000 habitants, Conca, Sòria, Terol i Calataiud, que contrasten amb les grans àrees metropolitanes situades en un radi de 100 quilòmetres al voltant de les vores de la regió muntanyenca com Madrid, València, Saragossa, Bilbao o Valladolid.
La seva baixa densitat de població és únicament comparable a Europa amb Lapònia o les Terres Altes d'Escòcia, encara que a diferència d'aquestes dues regions, la Regió muntanyenca Celtibèrica no compta amb una divisió administrativa pròpia, sinó que inclou parcialment territoris de diferents regions comunitàries, comunitats autònomes i províncies, la qual cosa dificulta la recepció de fons europeus atorgats segons tots els nivells de classificació NUTS.

## Referències

* ↑ Serranía Celtibérica. «Manifiesto: Serranía Celtibérica (España)» (en castellà). [Consulta: 11 setembre 2017].
* ↑ «Laponia del Sur» (en castellà). El Mundo, 11-02-2017. [Consulta: 24 juny 2022].
* ↑ «Serranía Celtibérica: la "catástrofe demográfica" de la Laponia española» (en castellà). El Español, 23-08-2021. [Consulta: 24 juny 2022].
* 1 2 «La Laponia española» (en castellà). El País, 11-03-2017. [Consulta: 24 juny 2022].
* ↑ Serranía Celtibérica. «El Territorio». [Consulta: 11 setembre 2017].
* ↑ «Serranía Celtibérica» (en castellà). Agronegocios, 11-04-2017. [Consulta: 24 juny 2022].
# Eliot Lietaer

Eliot Lietaer (Kortrijk, Flandes Occidental, 15 d'agost de 1990) és un ciclista belga, professional des del 2012. Actualment corre a l'equip Sport Vlaanderen-Baloise.

## Palmarès

* 2008
** Vencedor d'una etapa a la Ster van Zuid-Limburg
** Vencedor d'una etapa a la Cursa de la Pau júnior
** Vencedor d'una etapa a la Volta a Ístria
* 2010
** 1r a la Fletxa de Gooik
* 2011
** 1r a la Volta a la província de Namur
** 1r als Tres dies de Cherbourg i vencedor d'una etapa
* 2014
** Vencedor d'una etapa als Boucles de la Mayenne

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Lance Macklin

Lance Macklin va ser un pilot de curses automobilístiques anglès que va arribar a disputar curses de Fórmula 1.
Lance Macklin va néixer el 2 de setembre del 1919 a Londres, Anglaterra i va morir el 29 d'agost del 2002.

## A la F1

Va debutar a la tercera temporada de la història del campionat del món de la Fórmula 1, la corresponent a l'any 1952, disputant el 18 de maig el GP de Suïssa, que era la prova inaugural de la temporada.
Lance Macklin va participar en quinze curses (amb 13 sortides) puntuables pel campionat de la F1, repartides en quatre temporades 1952, 1953, 1954 i 1955.
Fora del campionat de la F1 va disputar nombroses proves amb millors resultats que a les curses oficials fins a la seva retirada deguda a un accident.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | Posició | Punts |
| 1952 | HW Motors Ltd | HWM | Alta | SUI Ret | 500 | BEL 11 | FRA 9 | GBR 15 | ALE | HOL 8 | ITA DNQ | | - | 0 |
| 1953 | HW Motors Ltd | HWM | Alta | ARG | 500 | HOL Ret | BEL Ret | FRA Ret | GBR Ret | ALE | SUI Ret | ITA Ret | - | 0 |
| 1954 | HW Motors Ltd | HWM | Alta | ARG | 500 | BEL | FRA Ret | GBR | ALE | SUI | ITA | ESP | - | 0 |
| 1955 | Stirling Moss Ltd | Maserati | Maserati | ARG | MON DNQ | 500 | BEL | HOL | GBR 8 | ITA | | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 15 | 0 | 0 | 0 | 0 | 0 |
# Regió lumbar

La regió lumbar o zona lumbar és la zona de l'esquena entre el tòrax i el sacre. Comprèn la columna lumbar i tota la musculatura de l'esquena que l'envolta. La regió lumbar és així la part posterior de l'abdomen.
Entre les patologies més freqüents d'aquesta zona hi ha el lumbago, la forma més habitual de lumbàlgia.

## Referències

* Diccionari Enciclopèdic de Medicina.
# Elionurus

Elionurus és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* E. barbiculmis Hack.
(vegeu-ne una relació més exhaustiva a Wikispecies)

## Sinònims

Callichloea Steud., nom. inval., Calochloa Kunze, nom. inval., Elyonurus Humb. i Bonpl. ex Willd., orth. var., Habrurus Hochst., nom. inval.

## Referències

* ↑ «Germplasm Resources Information Network, consultada 24.06.08». Arxivat de l'original el 2008-10-10. [Consulta: 24 juny 2008].
# La Fregeneda

La Fregeneda és un municipi de la província de Salamanca a la comunitat autònoma de Castella i Lleó. Limita amb Hinojosa de Duero i Sobradillo a l'Est i amb Portugal al Sud, a l'Oest i al Nord.

## Demografia

Evolució demogràfica :
| 1991 | 1996 | 2001 | 2004 |
| 165 | 165 | 145 | 120 |
# Lachnolaimus

Lachnolaimus és un gènere de peixos de la família dels làbrids i de l'ordre dels perciformes.

## Taxonomia

* Lachnolaimus maximus (Walbaum, 1792)

## Referències

* ↑ BioLib (anglès)
* ↑ ITIS (anglès)
* ↑ Animal Diversity Web (anglès)
* ↑ Catalogue of Life Arxivat 2009-12-03 a Wayback Machine. (anglès)
# Grup Hospitalari Quirón

El Grup Hospitalari Quirón (Quirónsalud) és una cadena d'hospitals amb seu a Madrid. Compta amb 50 clíniques i 63 instal·lacions sanitàries arreu de l'estat, incloent-hi centres a Madrid, Barcelona (Centre Mèdic Teknon, Hospital Universitari Dexeus, Hospital Quirónsalud, Hospital Universitari Sagrat Cor, Hospital El Pilar), Castelló de la Plana, València i Palma.

## Història

El 2016 va ser adquirit per la companyia farmacèutica alemanya Fresenius SE per 5.760 milions d'euros i es va fusionar amb la cadena hospitalària privada més gran d'Alemanya, Helios.
Plataforma per la Llengua ha rebut nombroses queixes sobre el grup hospitalari per la poca presència del català en la documentació i la retolació i també s'han denunciat diversos casos de discriminacions lingüístiques contra els catalanoparlants. Malgrat això, Quirónsalud assegura que «està compromès amb el compliment de les normatives en tot el seu abast».

## Referències

* ↑ «Grupo Hospitalario Quiron Sa». Buscador de Empresas. Iberinform.
* ↑ Medina, Ana «Quiénes son los dueños de los hospitales en España». Expansión, 12-01-2018 [Consulta: 19 octubre 2020].
* ↑ «QuirónSalud passa a mans de l'alemanya Helios». El Punt Avui, 07-09-2016 [Consulta: 19 octubre 2020].
* ↑ «L'alemanya Helios compra Quirón, el líder hospitalari a Espanya», 05-09-2016. [Consulta: 20 octubre 2020].
* ↑ «La Plataforma per la Llengua denuncia que QuirónSalud va expulsar una usuària per parlar en català». [Consulta: 4 febrer 2022].
* 1 2 «Una dona és expulsada d’una consulta per adreçar-se a la metgessa en català i QuirónSalud ho justifica», 04-02-2022. [Consulta: 4 febrer 2022].
# Bullimus luzonicus

Bullimus luzonicus és un rosegador del gènere Bullimus, una de les quatre espècies d'aquest gènere. És endèmic de les Filipines. Se n'han trobat registres a les províncies d'Aurora, Benguet i Camarines Sur i a Balbalan a la de Kalinga. A nivell de conservació, actualment no és considerada en risc.

## Referències

* ↑ Musser, G. G.; Carleton, M. D. «Superfamily Muroidea». A: Mammal Species of the World (en anglès). 3a edició. Johns Hopkins University Press, 2005, p. 894-1.531. ISBN 978-0-8018-8221-0. OCLC 62265494.
* ↑ Heaney, L.. Bullimus luzonicus. UICN 2016. Llista Vermella d'espècies amenaçades de la UICN, edició 2016, consultada el 19 març 2018.
# Els Plans (el Meüll)

Els Plans, és una plana agrícola del terme municipal de Castell de Mur, a l'antic terme de Mur, al Pallars Jussà. Es troba en territori de l'antic poble del Meüll.
És una zona plana apta per al conreu situada en un lloc arrecerat, delimitada a ponent per los Tossalets, a migdia i llevant per la Serra del Castell. És al nord-oest del Meüll i al sud-est del Planell de Sallamana.

## Enllaços externs

* Institut Cartogràfic de Catalunya; cal fer dos passos d'aproximació
# Ricardo Costa

Ricardo Costa és el nom dels següents personatges:
* Ricardo Costa Climent (1972-), un polític valencià
* Ricardo Miguel Moreira da Costa (1981-), un futbolista portuguès
* Ricardo Costa (cineasta) (1940-), un cineasta portuguès
* Ricardo da Costa Traductor portuguès